แฟนมีอาการปวดหลัง ปวดท้อง ฉี่ออกมามีลิ่มเลือดผสมมาด้วย คืออาการคนเป็นเม็นหรือแพ้ท้องครับ
สวัสดีค่ะ หากเลือดที่ออกมากับปัสสาวะนั้น เป็นเเลือดที่ออกจากช่องคลอด ให้สังเกตอาการไปก่อน หากเลือดที่ออกมามีปริมาณมากจนต้องใส่ผ้าอนามัย และอยู่ในช่วงวันเวลาที่ประจำเดือนควรจะมา เลือดดังกล่าวก็น่าจะเป็นประจำเดือน ซึ่งขณะที่มีประจำเดือน ย่อมมีอาการปวดหลัง ปวดท้องร่วมด้วยได้แต่หากเลือดที่ออกไม่ใช่ช่วงวันเวลาที่ประจำเดือนควรจะมา ร่วมกับมีอาการปวดท้องน้อยมาก อาจเกิดจากสาเหตุอื่นๆ ได้ เช่น เกิดการตั้งครรภ์แล้วแท้ง มีเยื่อบุโพรงมดลูกหนาตัวผิดปกติ มีมดลูกอักเสบ หรือเป็นผลจากการใช้ยาฮอร์โมนต่างๆ เป็นต้นดังนั้นหากเลือดที่ออกจากช่องคลอด ไม่ใช่ช่วงวันเวลาที่ประจำเดือนควรจะมา และยังคงออกมาอีกเรื่อยๆ ควรไปพบแพทย์เพื่อหาสาเหตุค่ะ